ผวาถึงพ.ค. เฟซบุ๊กยกเลิกจัดงาน Facebook F8 หนีโควิด-19
แม้จะอีก 2 เดือนกว่าจะถึงวันนัด แต่เฟซบุ๊กเลือกแล้วว่า ขอยกเลิกงาน Facebook F8 ที่แคลิฟอร์เนียดีกว่า เพราะฤทธิ์ร้ายของโคโรนาไวรัส หรือโควิด-19 ที่แพร่ระบาดไม่หยุดปกติงานประจำปีของ Facebook F8 จะมีนักพัฒนา คนในแวดวงเทคโนโลยี และนักธุรกิจจากทั่วโลก ไปร่วมงานถึง 5000 คน ในปีนี้เดิมนัดหมายจัดวันที่ 5-6 พ.ค. แต่ในที่สุดก็ยกเลิก มาตรการป้องกันการระบาดของโควิด-19 นี้ เฟซบุ๊กได้ประกาศห้ามพนักงาน เดินทางไปประเทศจีน เกาหลีใต้ อิตาลี ที่ขณะนี้มีการระบาดอย่างหนักไปแล้วสำหรับบริษัทเทคโนโลยีอื่น ที่มีงานในเดือน พ.ค. ยังไม่ประกาศยกเลิก คือ บริษัท อัลฟาเบต กูเกิล จัดงานสัมมนาใหญ่นักพัฒนา ในวันที่ 12-14 พ.ค. ในเวลาใกล้ๆ กัน คือ ไมโครซอฟต์ ก็ยังคงจัดงานประชุมนักพัฒนาของตัวเองในเดือน พ.ค. แต่ไมโครซอฟต์ตัดสินใจ ยกเลิกงานจัดงานประชุมนักพัฒนาเกมในวันที่ 16-18 มี.ค.ที่ซานฟรานซิสโกแล้ว ส่วนในเดือน มิ.ย. มีงานใหญ่ของแอปเปิล ก็ยังไม่เปลี่ยนแปลงอะไรสำหรับสถานการณ์การระบาดของโควิด-19 นั้น วันที่ 28 ก.พ. มียอดผู้ป่วยติดเชื้อ 83379 ราย มากที่สุดคือจีน 78832 ราย ที่สหรัฐอเมริกา 60 ราย ไทย 41 ราย ส่วนผู้เสียชีวิตทั่วโลก 2858 ราย
แม้จะอีก 2 เดือนกว่าจะถึงวันนัด แต่เฟซบุ๊กเลือกแล้วว่า ขอยกเลิกงานประชุม Facebook F8 ที่แคลิฟอร์เนียดีกว่า เพราะฤทธิ์ร้ายของโคโรนาไวรัส หรือโควิด-19 ที่แพร่ระบาดไม่หยุด
โคโรนาไวรัส,โควิด-19,เฟซบุ๊ก,Facebook F8,เทคโนโลยี